|  |  |
| --- | --- |
| **Nume câmp** | **Descriere** |
| Universitatea | **Universitatea „Aurel Vlaicu” din Arad** |
| Facultatea | **Facultatea de Ştiinţe Economice** |
| Departamentul | **Departamentul de Discipline Economice** |
| Poziţia din statul de funcţii | **Nr. 44** |
| Funcţie | **Lector universitar** |
| Discipline din planul de învăţământ | Piețe financiare, Piețe de capital, Produse și servicii bancare, Audit financiar, Audit intern |
| Domeniu ştiinţific | **Finanțe** |
| Descrierea postului pentru care se organizează examen de promovare ( se detaliază activităţile didactice prevăzute în statul de funcţiuni ) | **Postul de Lector universitar, poziţia nr. 44, post propus pentru examenul de promovare,** are în componenţă:   * Disciplina „**Piețe financiare”,** efectuată în semestrul II cu studenţii din anul II, la programul de studii de licență *„Contabilitate și informatică de gestiune”*, curs, 2 ore convenţionale/an, 1 oră convențională seminar × 3 grupe = 3 ore convenționale/an; * Disciplina **„Piețe de capital”**, efectuată în semestrul II cu studenţii din anul II, programul de studii de licență *„Finanțe și bănci”*, curs, 2 ore convenţionale/an, seminar 1 oră convenţională × 2 grupe = 2 ore convenționale/an; * Disciplina **„Produse și servicii bancare”,** efectuată în semestrul II cu studenţii din anul III, la programul de studii de licență *„Finanțe și bănci”,* seminar 1 oră convenţională/an × 2 grupe = 2 ore convenționale/an; * Disciplina **„Audit financiar”,** efectuată în semestrul I cu studenţii din anul III, programul de studii de licență *„Finanțe și bănci”,* seminar 1 oră convenţională/an × 1 grupă= 1 oră convenționale/an;; * Disciplina **„Audit financiar”,** efectuată în semestrul I cu studenţii din anul III, programul de studii de licență „Contabilitate și informatică de gestiune”, seminar 1 oră convenţională/an × 1 grupă= 1 oră convenționale/an;; * Disciplina **„Audit intern”,**  efectuată în semestrul II cu studenţii din anul III, programul de studii de licență *„Contabilitate și informatică de gestiune”*, seminar 1 oră convenţională/an × 1 grupă= 1 oră convenționale/an;; * Disciplina **„Audit intern”,** efectuată în semestrul II cu studenţii din anul III, programul de studii de licență *„Finanțe și bănci”*, seminar, 1 oră convenţională/an × 1 grupă = 1 ore convenționale/an; |
| Atribuţii/ activităţile aferente postului didactic vacant, incluzând norma didactică şi tipurile de activităţi incluse în norma didactică | 1. Norma didactică va cuprinde:  a) Activităţi de predare;  b) Activităţi de seminar, îndrumare proiecte de an;  c) Îndrumarea elaborării lucrărilor de licenţă;  d) Îndrumarea elaborării lucrărilor de disertaţie;  e) Alte activităţi didactice, practice şi de cercetare ştiinţifică înscrise în planul de învățământ;  f) Activităţi de evaluare;  g) Tutoriat, consultaţii, îndrumarea cercurilor ştiinţifice studenţeşti;  h) Activităţi de pregătire ştiinţifică şi metodică şi alte activităţi în interesul învaţământului;  i) Participare la activităţile organizate de departament, facultate și/sau universitate;  j) Participarea la consilii şi comisii în interesul învaţământului.  2. Activităţi de cercetare:  a) Activităţi în cadrul centrului de cercetare prevăzute în planul intern;  b) Iniţierea, derularea şi monitorizarea programelor și proiectelor;  c) Participarea la conferinţe, sesiuni ştiinţifice pentru diseminarea rezultatelor cercetării;  d) Elaborarea şi publicarea articolelor, tratatelor, monografiilor şi a cărţilor de specialitate prevăzute în planul intern. |
| Salariul minim de încadrare pe post la momentul angajării | **4326 lei** |
| **Calendarul examenului:** |  |
| Perioada de început şi sfârşit de înscriere | 24.04.2023 – 19.06.2023 |
| Data, ziua din săptămână şi ora susţinerii prelegerii | Joi, 06.07.2023 Ora 9:00-11:00 Sala D45 |
| Locul susţinerii prelegerii | Universitatea „Aurel Vlaicu” din Arad, Facultatea de Ştiinţe Economice, B-dul Revoluţiei nr. 77, Arad , sala D45 |
| Datele de susţinere a probelor de concurs inclusiv a prelegerilor, cursurilor, etc. | 06.07.2023- sala D45  ora 9 – prelegere didactică/științifică  ora 10 – prelegere privind realizările profesionale şi planul individual de dezvoltare a carierei universitare viitoare |
| Data de comunicare a rezultatelor | 06.07.2023 |
| Perioada de început şi sfârşit de contestaţii | 07.07.2023 – 11.07.2023 (zile lucrătoare) |
| Tematica probelor de examen, inclusiv a prelegerilor, cursurilor sau altor asemenea, ori tematicile din care comisia de concurs poate alege tematica probelor susţinute efectiv | Prelegere cu caracter științific/didactic pe o temă din structura postului stabilită de comisie conform metodologiei proprii de concurs UAV.  Prelegere cu caracter public în care candidatul detaliază cele mai semnificative rezultate științifice și planul individual de dezvoltare academică ulterioară.  **Tematică:**   1. Eficiența pieței, comportamentul investitorului și finanțele comportamentale 2. Factorii determinanți ai succesului unei investiții financiare 3. Impactul factorilor socio - culturali și psihologici asupra mecanismelor de funcționare a piețelor financiare 4. Impactul economic și social al sistemului bancar în România 5. Evaluarea sistemului de control intern: fundamentul eficacităţii misiunii de audit intern 6. Rolul şi poziţia auditului intern ȋn guvernanţa corporativǎ 7. Rolul auditului intern în prevenirea, detectarea şi investigarea fraudei   **Bibliografie:**   1. Nițu A., Piața de capital, Editura Universiății de Vest, Timișoara, 2005; 2. Anghelache G. V., Obreja C., Piața de capital, Abordari teoretice și practice, Editura ASE, 2021; 3. Dedu V., Nițescu D. C., Turcan C., Produse și servicii bancare, Editura Economica, București, 2015; 4. Socol A., Audit financiar, Seria Didactică a Universităţii 1 Decembrie 1918 Alba Iulia, 2017; 5. Caratas M. A., Audit intern, control intern și cultura organizațională, Editura Economica, 2020; 6. Chersan I. C., Precob C. I., Auditul intern, de la teorie la practică, Editura Universității „Alexandru Ioan Cuza” Iași, 2016; 7. Munteanu V.(coord.), Auditul financiar-contabil. Demers metodologic si cazuri practice, Editura Universitară, 2020; 8. Almași R., Audit, Editura Universității „Aurel Vlaicu” din Arad, 2014; 9. Brezeanu P., Brașoveanu I. V., Audit și control financiar, București, Editura ASE, 2003; 10. Duța G., Soare J., Munteanu V., Auditul financiar, Abordare teoretică și practică, Editura Universitară, 2020; |
| Descrierea procedurii de examen, inclusiv condiţiile specifice de ocupare a postului ( deţinerea diplomei de finalizare a studiilor de licenţă în specializarea postului, deţinerea diplomei de doctor în domeniul disciplinelor postului, precum şi condiţiile de vechime şi privind evaluarea anuală prevăzute în art. 10 din metodologia proprie) | **Condițiile pentru înscrierea la examenul de promovare în cariera didactică** pentru ocuparea funcției didactice de lector universitar sunt:  a) candidatul să fie cadru didactic titular al UAV care a avut calificativul „foarte bine” în ultimii 3 ani în UAV, să nu fi fost sancționat disciplinar în ultimii 3 ani și îndeplinește standardele de ocupare a posturilor didactice, specifice funcției;  b) deținerea diplomei de doctor în domeniul disciplinelor postului sau în domeniu conex;  c) deținerea diplomei de master didactic/ certificat de absolvire a modulului psihopedagogic sau alte documente echivalente;  d) candidatul are o vechime minimă de 3 ani în calitate de cadru didactic UAV;  e) îndeplinirea standardelor minimale ale universității de ocupare a posturilor didactice, specifice funcției didactice de lector universitar, prevăzute de metodologia proprie UAV, M.11. Aceste standarde **trebuie** să fie superioare sau egale standardelor minimale aprobate prin ordin al ministrului educației naționale, potrivit art. 219 alin (1) lit. a) din Legea nr.1/2011 cu modificările și completările ulterioare.  f) îndeplinește condițiile prevăzute de art. 5 alin. (2),(3) din metodologia M.11 a UAV.  Standardele aferente funcției de lector universitar sunt cerințe minime și obligatorii pentru înscrierea la concursul pentru ocuparea funcției respective.  Candidatul trebuie să îndeplinească cumulativ condițiile impuse de standardele minimale naționale și de standardele universității pentru funcția didactică și de cercetare pentru care dorește să participe la concurs.  Competențele profesionale ale candidatului se evaluează de către comisia de concurs:   * pe baza dosarului de concurs; * pe baza unei prelegeri cu caracter științific/didactic pe o temă din structura postului stabilită de comisie conform metodologiei proprii de concurs UAV; Tema acesteia se anunță candidaților cu 48 de ore înainte de desfășurarea probei prin ***e-mail și pe pagina web a U.A.V.*** * pe baza unei prelegeri publice de minim 45 de minute în care candidatul detaliază cele mai semnificative rezultate științifice și planul individual de dezvoltare academică ulterioară. Această probă conține în mod obligatoriu și o sesiune de întrebări din partea comisiei și a publicului;   Comisia pentru examenul de promovare în cariera didactică evaluează candidatul din perspectiva următoarelor aspecte:  a) îndeplinirea standardelor minimale impuse de CNATDCU și ale universității prin analiza fișei de verificare a îndeplinirii standardelor minimale a universității, fișă care va fi semnată de toți membrii comisiei (președintele va semna pe fiecare pagină a fișei respective)  b) relevanța şi impactul rezultatelor științifice ale candidatului;  c) capacitatea candidatului de a îndruma studenți sau tineri cercetători;  d) competențele didactice ale candidatului;  e) capacitatea candidatului de a transfera cunoștințele și rezultatele sale către mediul economic sau social ori de a promova propriile rezultate științifice;  f) capacitatea candidatului de a lucra în echipă și eficiența colaborărilor științifice ale acestuia, în funcție de specificul domeniului candidatului;  g) capacitatea candidatului de a conduce proiecte de cercetare - dezvoltare;  h) experiența profesională a candidatului în alte instituții decât UAV. |
| Lista completă a documentelor pe care candidatul trebuie să le includă în dosarul de examen:  **Vezi şi art. 11 din Metodologia proprie** | 1. **Pagina de gardă** 2. **Opisul dosarului** 3. **Cererea de înscriere la examen**, semnată de candidat, care include o declaraţie pe propria răspundere privind veridicitatea informaţiilor prezentate în dosar, înregistrată la Registratura UAV; 4. **Propunere de dezvoltare a carierei universitare** a candidatului atât din punct de vedere didactic, cât şi ştiinţific; propunerea se redactează de către candidat şi cuprinde **maximum 10 pagini**, fiind unul dintre principalele criterii de departajare a candidaţilor, Semnată pe fiecare pagină în colţul din dreapta jos cu pix sau cerneală albastră; 5. **Curriculum vitae** al candidatului în format tipărit **semnat în original pe fiecare pagină** şi în format electronic pe CD.   Semnat pe fiecare pagină în colţul din dreapta jos cu pix sau cerneală albastră;  **Curriculum vitae trebuie să includă:**  Informaţii despre studiile efectuate şi diplomele obţinute;  Informaţii despre experienţa profesională şi locurile de muncă relevante;  Informaţii despre proiectele de cercetare-dezvoltare pe care le-a condus ca director de proiect şi granturile obţinute sau în care a activat ca membru, indicându-se pentru fiecare sursa de finanţare, volumul finanţării şi principalele publicaţii sau brevete rezultate;  Informaţii despre premii sau alte elemente de recunoaştere a contribuţiilor ştiinţifice ale candidatului.   1. **Lista de lucrări** a candidatului în format tipărit **semnată în original pe fiecare pagină** şi în format electronic pe CD; Semnată pe fiecare pagină în colţul din dreapta jos cu pix sau cerneală albastră;   **Lista de lucrări va fi structurată astfel:**  *a)*lista celor maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar şi care se pot regăsi şi în celelalte categorii de lucrări prevăzute de prezentul articol;b) teza sau tezele de doctorat şi /sau teza sau tezele de abilitare; c) brevete de invenţie şi alte titluri de proprietate industrială; d) cărţi şi capitole în cărţi; e) articole/studii in extenso, publicate în reviste din fluxul ştiinţific internaţional principal; f) publicaţii in extenso, apărute în lucrări ale principalelor conferinţe internaţionale de specialitate; g) alte lucrări şi contribuţii ştiinţifice sau, după caz, din domeniul creaţiei artistice.   1. **Fişa de verificare a îndeplinirii standardelor universităţii**, al cărui format standard este prevăzut în metodologia de examen proprie, afişată pe site-ul universităţii. Fişa de verificare este completată şi **semnată în original de către candidat pe fiecare pagină în colţul din dreapta jos cu pix sau cerneală de culoare albastră**; 2. **Documente referitoare la deţinerea diplomei de doctor, copia legalizată a diplomei de doctor** şi, în cazul în care diploma de doctor originală nu este recunoscută în România, atestatul de recunoaştere sau echivalare a acesteia; 3. **Documente referitoare la deţinerea atestatului de abilitare în domeniul disciplinelor din postul vacant destinat promovării (pentru candidații la postul de profesor universitar) , copia atestatului de abilitare conform cu originalul sau legalizată** 4. **Rezumatul în limba română şi într-o limbă de circulaţie internaţională a tezei de doctorat** şi/sau după caz a tezei de abilitare, pe maxim o pagină pentru fiecare limbă; 5. **Declaraţia pe propria răspundere a candidatului din care să reiasă că nu a fost sancţionat disciplinar în ultimii 3 ani;** 6. **Dovada privind obţinerea calificativului „foarte bine” în ultimii 3 ani, copii după fişele de evaluare anuală certificate pentru conformitate de către directorul de departament**; 7. **Copii**  ale altor diplome care atestă studiile candidatului (**diploma de bacalaureat sau echivalentă, diplomă de licenţă sau echivalentă, diplomă de master însoţite de suplimentul la diplomă/foaia matricolă, copii conform cu originalul sau legalizate**; 8. **Copia cărţii de identitate.** În cazul în care candidatul nu are carte de identitate, o copie a paşaportului sau a unui alt document de identitate întocmit într-un scop echivalent cărţii de identitate; 9. În cazul în care candidatul şi-a schimbat numele, copii de pe documentele care atestă schimbarea numelui, respectiv **certificat de căsătorie sau dovada schimbării numelui** în copie legalizată; 10. Certificat de naştere copie legalizată; 11. **Maxim 10 publicaţii**, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii. **Publicaţiile cuprinse în formatul electronic vor fi evidenţiate şi printr-o listă în format text în care sunt enumerate publicaţiile în ordinea apariţiei invers cronologic, începând cu cele mai noisemnată cu pix sau cerneală de culoare albastră;** 12. **Adeverinţa care atestă vechimea de cadru didactic în UAV;** 13. **Pentru candidaţii la posturile de profesor universitar şi conferenţiar universitar Lista cu** cel puţin 3 personalităţi din domeniu cu nume şi adrese de contact care au acceptat să elaboreze scrisori de recomandare privitoare la calităţile profesionale ale candidatului **şi scrisorile de recomandare;** 14. **CD dosar examen** (acesta va conţine toate documentele depuse fizic la dosar și cele în format electronic). Documentele depuse fizic la dosar se vor scana în format \*.pdf |
| Adresa unde se depune dosarul de examen | **Universitatea „Aurel Vlaicu” din Arad, Arad, Bdul. Revoluţiei nr. 77, judeţul Arad, cod 310130** |
| Metodologie | Conform metodologiei proprii M.11 afişată pe site-ul UAV. |

**Întocmit,**

**Decan, Director de departament**

**Conf.univ.dr. Grigorie SANDA Conf.univ.dr. Robert Cristian ALMASI**